
Corona viru&ki walm ineinQ iuiHud ka ina^ 


Coronavirus ki wajah se zaahir huwe sangeen masaail mein ek 
masla yeh hai ki logon ki ghareebi badh gayi hai yahi wajah hai ke 
jahaan log wabaayi bemaari ka shikaar ho kar badi ta'dad mein 
mar rahe hain wahien bahut saari amwaat (deaths) bhook aur 
tangi ki wajah se ho rahi hain. Yeh is waqt ka bahut sangeen masla 
hai, samaaji aur infiraadi taur par logon ki khidmat aur madad ki 
jaa rahi hai taaki corona mutassireen (effected) aur bhook se 
marne waalon par qaabu (control) paaya jaa saké. Allah ê» har 
tarah se hamaari hifaazat farmaaye aur maaldaaron ko logon ki 
madad karne ki mazeed taufeeq ata farmaaye. Aameen! 
Hum ne Ramadhan ka mubarak maheena lockdown mein guzaara, 
ab Eid-ul-Azha ki Namaz aur Qurbani ka masla hai. Mujhe 
ummeed hai ke Allah ê* mominon par rehmat barsaayega aur Eid- 
ul-Azha ki Namaz ek saath Eidgaah mein ada karne ki sa'adat 
naseeb farmaayega, In Sha Allah. 

Qurbani ke talluq se barelvi hazrat ke idaare "Jamia 
Nizamiyah, Hydrabad" ka ek fatwa in dinon Social Media par 
badi tezi se viral ho raha hai, tasdeeq (tehqeeq) ke liye mere 
paas bhi yeh fatwa kaayi baar bheja gaya, jawaab dete dete thak 
gaya aur aakhir mein mukhtasar tehreeri jawaab dene par 
majboor hona pada jabki main in dinon gharelu kaam ki wajah se 
kaafi uljhan ka shikaar hun. 

Us fatwe ka khulaasa yeh hai ke "Qurbani ke dinon mein 
Qurbani karna hi behtar hai lekin agar aap Qurbani ke dinon mein 
Qurbani na kar saken to us ke baad Qurbani ka jaanwar ya us ki 











qeemat faqeeron aur miskeeno par sadqa kar den." Darasal is 
fatwe se logon ne yeh samajh liya ke in dinon lockdown ki wajah 
se ghareebi ziyadah hai is liye Qurbani ki jagah par us ki qeemat 
ghareebon par sadqa kar di jaaye halaanki fatwe mein yeh baat 
nahi hai. Fatwe mein 12 Zil-Hijjah (Ahnaaf ke yahan teen (3) din 
aur Quran-o-Hadith ki roshni mein chaar (4) din Qurbani jaaiz hai) 
tak Qurbani ke asbaab na ban paayen tab qeemat sadqa karne ki 
baat kahi gayi hai. In halaat ke tanazur mein is tarah ka fatwa Dar- 
ul-Uloom Deoband ka bhi hai. 

Fatwe se hat kar yeh behas logon mein bhi chal rahi hai ke in 
dinon Qurbani ki jagah us ki qeemat ghareebon par sadqa karna 
kaisa hai? 

Qurbani ka doosra koi badal nahi hai, muta'ayyan waqt mein 
mashroo' (Quran-o-Hadees se saabit) tareeqe par janwar zabah 
kar ke us se Allah ê* ka taqarrub haasil karna Qurbani kehlaati hai, 
jaisa ki Allah ê* ka farmaan hai: 




4ill IjJSiJ dlljï-.fSiA illi ^ LiJUj L^k) iul JIL; jjJ 


Tcujumafi: Allah ê» ko qurbaniyon ke gosht nahi pahunchte na un 
ke khoon balke use tumhaare dil ki parhezgaari pahunchti hai, isi 
tarah Allah ne jaanwaron ko tumhaara mutee' kar diya hai ke turn 
us ki rehnumaayi ke shukriye mein us ki badaaiyaan bayan karo, 
aur neik logon ko khush-khabri suna dijiye. 

(Surah Al-Hajj: 37) 

Is Aayat se wazeh taur par ma'loom hota hai ke Qurbani ka 
maqsad jaanwar zabah kar ke Allah ka qurb haasil karna aur apne 
andar parhezgaari paida karna hai. Is Aayat se teen Aayat pehle 

Allah ne yeh bhi kaha hai "l Lló* LÜjl> JS33" ke "hum ne har 

ummat mein Mansak (Qurbani) muqarrar kiye" aur Mansak kehte 
hain Allah ke taqarrub ke liye jaanwar zabah karna isi liye aage 
chaupaayon ka zikr hai. 

Qurbani ibadat hai aur ibadat tauqeefi hoti hai, us mein apni 
taraf se qayaas ka koi dakhal nahi hai, is liye Qurbani usi tarah 
anjaam di jaayegi jis tarah Allah aur us ke Rasooi ne hamein 
ta'leem di hai. Qurbani ka jaanwar wahi hona chahiye jis ka 
zikr Quran-o-Hadees mein hai, Qurbani mein doosra jaanwar 
nahi chalega yahan tak ke jaanwar ki sifaat (quality) bhi 
muta'ayyan (fixed) hain aur usi waqt mein Qurbani karna 
jaaiz hai jo Shari'at ki taraf se muta'ayyan hai, apni taraf se 
aage peeche bhi nahi kar sakte hain, chunanche Nabi ka 
farmaan hai: 


(Jj- 9 4iLè tl ^Jj-9 lULmü (j-AJ .t* I Ml I tl uLfl-9 LaSLmO cULmÜJ 

4jaiJ 

Taijunwh Jis shakhs ne hamaari Namaz ki tarah Namaz padhi 
aur hamaari Qurbani ki tarah Qurbani ki us ki Qurbani sahih hue 
lekin jo shakhs Namaz se pehle Qurbani kare woh Namaz se pehle 
hi gosht khaata hai magar woh Qurbani nahi. 

(Sahih Al-Bukhari: 955) 


Is Hadith ne bilkul wazeh kar diya ke Qurbani usi soorat mein 
pesh ki jaayegi aur Allah ke yahan usi waqt qabool hogi jab 
Rasoolullah SI ki Sunnat ke mutabiq hogi, warna woh Qurbani 
nahi jaanwar ka gosht hai jaisa ki ek Sahabi ne Namaz-e-Eid se 
pehle Qurbani kar li to Aap (SI) ne kaha: "gJJ óLï vHjLüj" ke 
"tumhaari bakri gosht ki bakri hue." (Sahih Al-Bukhari: 955) Zara 

andaza lagaayen ke Qurbani mein jab ma'mooli waqt ki taqdeem 
(jaldi) aur takheer (late) nahi kar sakte hain to us ki qeemat ada 
karna Qurbani kaise kehlaayegi? Coronavirus jaise mohtaajgi 
(ghareebi) ke waqt bhi Qurbani ki qeemat ada karna Qurbani 
nahi hogi. Nabi Ét ke zamaane mein bhi tangi ka mauqa' aaya 
lekin Aap (Ét) ne Qurbani ke mauqe par us ki qeemat sadqa karne 
ko nahi kaha, Sahih Bukhari ki is Hadith se andaza lagaayen. Nabi- 
e-Kareem Ét ne farmaaya: 


(jl S L«Jl2 4Ju3 4J_u 1JjU (j**•; ^j (j jz 

ó\* 3 1 1j) ^»l^>IJ ^tc. LJl*- 9 Uif *fli «uil Lj 

1^3 lj_LutI lIOj^ (jé" tULIi 

Tarjumah: Jis ne turn mein se Qurbani ki to teesre din woh is 
haalat mein subah kare ke us ke ghar mein Qurbani ke gosht mein 
se kuch bhi baaqi na ho. Doosre saai Sahaba-e-Kiraam 
Radhiallahu Anhum ne arz kiya: Ya Rasoolallah! Kya hum is saai 
bhi wahi karen jo pichle saai kiya tha. (Ke teen din se ziyada 
Qurbani ka gosht bhi na rakhen). Nabi-e-Kareem Sallallahu Alaihi 
Wasallam ne farmaaya ke ab khaao, khilaao aur jama karo. Pichle 
saai to choonke log tangi mein mubtala the, is liye main ne 
chaaha ke turn logon ki mushkilaat mein un ki madad karo. 

(Sahih Al-Bukhari: 5569) 


Khulasa-e-Kalaam yeh hai ke Qurbani mein jaanwar zabah karna 
hi maqsood hai lehaza jin ko Allah ne Qurbani karne ki taqat di hai 
woh Sunnat ke mutabiq jaanwar ki Qurbani karen. Jahan tak 
corona virus ke masaail ka talluq hai to is silsile mein kuch 
ghuzaarishaat (requests) pesh-e-khidmat hain. 

^ Pehle jo log ek family ki taraf se kayi kayi Qurbani karte the woh 

is saai poore ghar waalon ki taraf se ek hi jaanwar ki Qurbani 
karen, yeh sab ki taraf se kaafi ho jaayega aur baqi paison ko 
mohtaajon aur ghareebon par sadqa kar den. Ek jaanwar ki 
Qurbani poore ghar waalon ki taraf se sirf is saai ke liye nahi 
hamesha ke liye saabit hai. 

<$> Kuch log bade jaanwar mein kayi kayi hisse lete hain woh is saai 
ek hi hissah ghar ke sarparast ki taraf se len aur baaqi paison ko 
sadqa kar den. 

<$> Mayyat ki taraf se Qurbani saabit nahi hai phir bhi bahut se log 
mayyat ki taraf se Qurbani karte hain, un logon se guzaarish hai 
ke mayyat ki taraf se maali sadqa karen aur corona se mutassir 
(effected) logon ki madad karen. 

<$> Agar aap Qurbani kar ke us ka saara gosht ghareebon mein 
taqseem kar dete hain to bhi aap ki Qurbani sahih hai yahan tak 
ke aap apni Qurbani doosre mohtaaj ko de sakte hain ya doosri 
jaghon mein bhi bhej sakte hain taake woh aap ki Qurbani ke 
gosht se faida utha saken, khaas taur se jab aap ke yahan zabah 
par paabandi ya qanooni mushkil ho. 

<$> Jo log har saai Qurbani karte the magar is saai Qurbani dene ki 
taaqat nahi rakhte hain unhein ghabraane ki zaroorat nahi hai, 
Allah ka fazl aam hai aur us ke fazl se koi mehroom nahi ho sakta. 
Niyyat ka paaya jaana sawaab haasil hone ke liye kaafi hai jabki us 
amal ki taqat na ho. Saath hi jo log ek (1) Zil-Hijjah se Eid ki 
Namaz tak apne baal aur nakhun na kaatein unhein bhi Qurbani 
ka ajr aur sawab milta hai. 

<$> Jo log is ghareebi ke daur mein mohtaaj aur ghareeb hain agar 
woh qarz Ie kar Qurbani kar sakte hain to bhi koi harj nahi hai bus 
shart yeh hai ki qarz ko ada karna aasaan ho. 

<$> Ghareebon ki madad karna ek alag cheez hai aur Qurbani karna 
ek alag cheez hai. Qurbani ke zariye bhi hum ghareebon ki madad 

kar sakte hainjin ka zikr upar kiya gaya hai aur nafli aur waajibi 
sadqaat ke zariye bhi madad kar sakte hain lekin madad ke liye 
Qurbani ki soorat badal nahi sakte hain. 

Allah ê* se dua hai ke hamein is aalami waba se najaat de, 
hamaare rizq mein kushaadgi aur barkat de aur har tarah ki 
Ibadaat ki adaayegi mein hamaare liye aasaaniyan paida farmaaye. 
Aameen! 


* k'k'k'k'k'k'k'k'k'k'k'k'k'k'k'k'k'k'k'k 


Note :lsey khudh bhi padhey aur doosron ko bhi share 
karey.Mazeed Deeni masail, jade ed mouzuaat aurfiqhi 


sawa l at k i j aankari ke liye visit kare 

